Ovatko enkelit todellisia? Tänään tapaat heistä muutamia.
Enkeleitä, jotka pelastavat nuoria tyttöjä ja poikia ihmiskaupalta.
Pääset Karinin ja minun matkassa -
saavuttamattomaan ja vaikea- kulkuiseen paikkaan Tiibetin rajalla.
Jaoimme siellä riisiä ja lämpimiä vaatteita -
sekä tavoitimme uuden yhteisön Jeesukselle.
Paras on minusta Uttam. Hän tuli luoksemme orpona katulapsena.
Nyt hän istuttaa seurakuntia hindulaisuuden keskellä.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen Tommy Lilja.
Tämä on Pastori Tommy Liljan seurassa -ohjelma.
Tänään olen Himalajalla, joka on suosikkipaikkojani koko maailmassa.
Vierailemme eräässä kylässä Nepalissa.
Veimme sinne henkilökuntaamme ja auttamiamme ihmisiä.
Tapaat ihmiskaupan uhreja -
ja neljä enkeliä, jotka yrittävät pelastaa ihmiskaupan uhreja rajalla.
Tapaatte myös miehen, -
joka tuli orpokotiimme orpona katulapsena.
Koulutimme hänet ja autoimme häntä. Hän kävi raamattukoulumme.
Tänään hänellä on oma seurakunta.
Nyt olen lentokentällä. Olemme valmiina lähtöön.
Tänään järjestämme kokouksia paikassa, -
jossa asuu tiibetiläisheimo.
Annamme heille Jeesuksen Kristuksen evankeliumin.
Tämä on ensimmäinen pysähdyspaikkamme Nepalissa.
Tässä on pastori Uttam sekä Karin.
Osaatteko sanoa: "Karin"?
Hyvä. Ja me sanomme "Namaste".
Haluan kertoa Uttamista katsojillemme kautta maailman.
Hän on nyt 22-vuotias.
Kun hän oli 12―13-vuotias, -
hän asui kadulla. Hän oli orpo.
Hän tuli luoksemme.
Hän tuli uskoon. Jeesus piti hänestä huolta.
Hän kävi koulun loppuun ja opiskeli seurakunnan istuttamista.
Tämä seurakunta on hänen istuttamansa. Me rakensimme sen.
Nyt aion saarnata täällä.
Juuri tällaista tahdomme tehdä.
Haluamme antaa kaikille lapsille tulevaisuuden.
Tänä päivänä Uttam vastaa yli sadasta ihmisestä.
Hän on itse voittanut heidät Jeesukselle Kristukselle.
Pastori Uttam, olemme ylpeitä sinusta. - Kiitos.
Näytämme koko maailmalle, mitä olet saanut aikaan.
Aamen.
Me rohkaisemme lapsia ympäri maailman tekemään samaa, -
sillä se on Jeesuksen antama tehtävä.
Aamen. Halleluja.
Tärkeimpiä tehtäviämme on auttaa näiden kaltaisia lapsia.
He ovat orpoja. Monilla ei ole vanhempia.
Sinä ja minä autamme heitä saamaan hyvän elämän.
Seuraavaksi tapaatte heistä muutamia.
Heidän elämäntarinansa ovat koskettavia.
Minä ja Karin haluamme sydämemme pohjasta kiittää teitä, -
sillä te autatte meitä pelastamaan lapsia -
ja antamaan heille hyvän tulevaisuuden.
Tässä on kaksi nuorta tyttöä.
Jos he asuisivat lännessä, he olisivat käyneet koulua.
Heillä olisi vanhemmat, tai joku pitäisi heistä huolta.
Yksityiskohtia paljastamatta, -
Ruben, mitä näille tytöille on tapahtunut?
Yhden tytön isä on alkoholisti. Isä ei huolehdi tytöstä.
Kodissa liikkuu kaikenlaista porukkaa, ja tyttö joutuu hyväksikäytetyksi.
Tyttö on suuressa vaarassa.
Isä lopetti tytön...
Missä tytön äiti on? - Töissä muualla. Hän ei asu kylässä.
Äiti muutti työn perässä muualle. Tytön isä on alkoholisti.
Tyttö asuu isän kanssa, mutta isä ei huolehdi hänestä.
Yritämme saada hänet sieltä pois. - Yritämme saada hänet turvaan.
Tässä on toinen tyttö.
Hän joutui ihmiskauppiaiden käsiin täällä Nepalissa. Hänet myytiin.
Kun häntä oltiin viemässä Nepalista, työntekijämme pelastivat hänet.
Nyt hän on meidän luonamme.
Kauanko hän on ollut täällä? - Viisi kuukautta.
Mitä hänelle tapahtuu nyt? - Hän opiskelee kauneudenhoitajaksi.
Halusin esitellä nämä tytöt.
Ellei meitä olisi, tyttö olisi nyt ulkomailla jossain bordellissa.
Hänet olisi myyty seksiorjaksi.
Näinkin voimme pelastaa ihmishenkiä.
TULOSSA
Pidän äärimmäisen tärkeänä näyttää teille, että se, mitä teemme, on totta.
Tapasimme tämän miehen jo hänen kirkollaan.
Esitän hänelle nyt muutamia kysymyksiä.
Tässä on Nepalin-työmme johtaja Ruben.
Miten tutustuit Uttamiin?
Seitsemän vuotta sitten hän käveli pitkin kyliä.
Hän oli koditon. Kukaan ei huolehtinut hänestä.
Missä hänen vanhempansa ovat? - He kuolivat hänen ollessa vielä pieni.
Hän siis yritti tulla toimeen yksin. - Niin.
Tunsin, että häntä pitää auttaa. Toimme hänet tänne orpokotiin.
Hän on ollut luonamme siitä asti.
Miten hänestä tuli seurakunnan istuttaja?
Valmistuttuaan hän koki, että hänen täytyy palvella Herraa.
Hän tunsi saaneensa siihen Jumalan kutsun.
Olimme niihin aikoihin käynnistämässä TLM-raamattukoulua.
Hän ilmoittautui ensimmäisenä ja halusi olla ensimmäinen opiskelija.
Otimme hänet sisään.
Kolmen kuukauden työn jälkeen hän perusti seurakunnan.
Millaisia haasteita kohtaat työssäsi?
Hän meni seitsemän kuukautta sitten erääseen kylään evankelioimaan.
Kyläläiset oli juonineet, että kun hän tulee, he hakkaavat ja tappavat hänet.
Uttam kuuli heidän juonestaan, ja hänen piti paeta kylästä.
Se oli ankaraa vainoa.
Olisivatko he oikeasti tappaneet sinut?
He olivat juovuksissa, ja he suunnittelivat tappavansa hänet.
Sanot siis, että monia seurakunnan istuttajiamme vainotaan ja hakataan.
Aivan. Heitä hakataan.
Onko se jokapäiväistä? Voiko sanoa niin?
Vainot ovat jokapäiväisiä.
Ne siis kasvavat. - Juuri niin.
Tämä on siis todellisuutta seurakunnan istuttajalle täällä.
Halusin näyttää tämän teille, -
koska monet teistä ovat kysyneet, mitä orpokotiemme lapsille tapahtuu.
Voin kertoa vastaavanlaisia tarinoita kaikkialta maailmasta -
orpokodeistamme Afrikassa ja Aasiassa. He pärjäävät oikein hyvin.
Jotkut jatkavat koulunkäyntiä ja opettelevat taitoja.
He hankkivat ammatin. Olemme ylpeitä heistä kaikista.
Ja olemme tosi ylpeitä Uttamista. - Kiitos.
Tuemme häntä jatkossakin. Hän ei ole enää lapsi, -
mutta tuen hänen työtään kuukausittain.
Montako seurakuntaa olette yhteensä istuttaneet Nepalissa?
Järjestön lähetit ovat perustaneet yli 48 seurakuntaa.
Työ kasvaa todella nopeasti.
Käymme paikoissa, joissa kukaan ei ole aiemmin käynyt.
Tavoitteemme on saavuttaa kaikki heimot ylhäällä vuoristossa.
Huomenna järjestämme kokouksia kylässä, -
jossa ei ole kuultu Jeesuksesta koskaan aiemmin.
Paras on vasta tulossa. Tässä minulla on neljä enkeliä.
Mitä he tekevät? - He ovat ihmiskaupan vastainen iskuryhmä.
Ihmiskaupan vastainen iskuryhmä.
He tekevät ympärivuorokautisesti tarkastuksia ja neuvovat tyttöjä, -
jotka ovat vaarassa joutua salakuljetetuiksi.
Shrishona ja Pria tekevät tarkastuksia rajalla.
Millaisia tarkastuksia he tekevät?
Jos joku tyttö herättää epäilyksen, he kertovat tytölle vaaroista, -
joita tuntemattoman henkilön kanssa Intiaan matkustamisessa on.
Heidät voidaan myydä, ja heitä voidaan kaupitella.
Käsittääkseni he tarkastavat kaukoliikenteen busseja.
Nämä kaksi naista tarkastavat kaikki kaukoliikenteen bussit, -
ettei niissä salakuljeteta tyttöjä Intiaan.
Entäpä yökerhot ja baarit?
He tekevät tarkastuksia baareihin ja hotelleihin.
Meillä on yhteyksiä poliisiin. He tekevät yhteistyötä poliisin kanssa.
Montako tyttöä olemme pelastaneet?
Olemme nyt marraskuun aikana pelastanut jo yli 17 tyttöä.
Yhdistämme heitä jälleen perheiden kanssa.
Eräs uskova veli, serkkuni, yhdistää tytöt jälleen vanhempiensa kanssa.
Eli pelastamme kuukausittain noin 20 tyttöä. - Yli 20 tyttöä.
Se on erittäin hyvää työtä.
Voitko tulkata puheeni?
Minulle te olette enkeleitä.
Teette todella hyvää työtä.
Olemme tosi ylpeitä teistä.
Aina kun pelastatte yhden tytön, pelastatte yhden ihmiselämän.
Televisio-ohjelmani katsojille -
te olette sankareita.
Kuin enkeleitä.
He rukoilevat puolestanne ja he seisovat tukenanne, -
sillä te teette todella erinomaista työtä.
Kaikkien katsojien puolesta -
minä sanon teille: Kiitos.
Nyt olen lentokentällä. Olemme valmiina lähtöön.
Tänään järjestämme kokouksia paikassa, -
jossa asuu tiibetiläisheimo.
Annamme heille Jeesuksen Kristuksen evankeliumin.
Nyt olemme tosiaan Himalajalla. On mahtavaa olla täällä.
Kokoussarjaa on valmisteltu viikkojen ajan.
Tavoittaakseen tavoittamattomat täytyy mennä näin kauas.
Täällä ei ole julistettu evankeliumia koskaan ennen.
Tämä on ensimmäinen kerta.
Mennään. Seuraat Jeesusta Tommyn kanssa.
Jumala rakastaa sinua. Halleluja.
Hän rakastaa sinua, sinua ja sinua.
Hän rakastaa sinua, mama.
Nyt olette täällä tänään -
ja sanotte: "Pastori Tommy, minulla on huono karma.
Elämässäni on syntiä.
Mutta haluan tulla Jumalan luo.
Mitä teen? Haluan Jumalan yhteyteen.
Haluan taivaan ja maan Luojan yhteyteen.
Onko mitään keinoa tulla Jumalan luo?"
Mutta Jumalalla oli suunnitelma.
Sano vierustoverillesi: "Jumalalla oli suunnitelma."
Jumala tuli maailmaan -
Pojassaan Jeesuksessa Kristuksessa.
Halleluja.
Jumala näet on taivaassa eikä Hän voi puhua meille.
Niinpä Poika sanoi: "Minä synnyn maailmaan -
ja puhun ihmisille.
Puhun niille, joita rakastat."
Niinpä kun olen täällä tänään kanssanne, -
olen täällä, koska Jumala, taivaan ja maan Luoja, -
haluaa puhua teille. Hän haluaa auttaa teitä.
Sillä niin on Jumala maailmaa rakastanut, -
että Hän antoi ainokaisen Poikansa, -
ettei yksikään, joka Häneen uskoo, hukkuisi, -
vaan hänellä olisi iankaikkinen elämä.
Sillä ei Jumala lähettänyt Poikaansa maailmaan tuomitsemaan maailmaa, -
vaan sitä varten, että maailma hänen kauttansa pelastuisi. Halleluja.
Kun olen täällä tänään, -
minulla on sanoma henkivalloille.
Jeesuksen veri, -
Jeesuksen veri on lunastanut teidät vapaiksi.
Halleluja.
Otan Sinut vastaan -
ainoaksi Jumalakseni.
Pyydän anteeksi -
syntejäni -
ja pahaa karmaani.
Ja otan vastaan Sinut, Jeesus -
Vapahtajakseni -
ja Herrakseni.
Jeesuksen nimessä.
Uskon Jeesuksen vereen.
Tästä päivästä eteenpäin -
olen Jumalan lapsi.
Jeesuksen nimessä -
nuhtelen saatanaa.
Nuhtelen epäjumalia.
Ja Jeesuksen veressä -
käsken sinua, saatana: -
Lähde pois!
Jätä perheeni rauhaan!
Jätä lapseni rauhaan!
Jeesuksen Kristuksen nimessä, -
Jeesuksen nimessä, -
näin on tapahtunut.
Halleluja!
Kohottakaa kätenne.
Rukoilen puolestanne nyt. Kuunnelkaa vain.
Jeesuksen Kristuksen nimessä.
Kuunnelkaa vain. Jeesuksen Kristuksen nimessä.
Tunnen nyt voiman.
Hän koskettaa päätäsi.
Hän koskettaa niskaasi. Hän koskettaa käsiäsi.
Hän koskettaa kehoasi. Hän koskettaa jalkojasi.
Hän koskettaa vatsaasi. Hän koskettaa sinua nyt.
Jumala on täällä.
[Puhuu kielillä]
Kun käymme tällaisissa paikoissa, -
tuomme myös avustusta.
Tässä on kasa riisisäkkejä. Montako niitä on? - 50.
Ja paljonko yksi painaa? - 25 kiloa.
Karin, kokeilisitko nostaa?
Pitää olla vahva kuin nepalilainen nainen.
Sitten meillä on myös villamyssyjä.
Sanoit, että nämä ovat vanhuksille. - Juuri niin.
Kauniita. Haluatko sinäkin? Voimme lähettää.
Montako näitä on? - 50.
Täällä on talvisin hyvin kylmää.
Olemme korkealla Himalajalla.
Tämä on hieno juttu. Yritämme auttaa eri tavoin.
Joskus tuomme lääkintätarvikkeita.
Tällä kerralla pyydettiin riisiä, joten toimme sitä.
Lähdettyämme heille jää evankeliumi ja ruokaa -
ja villamyssyjä. Aamen.
Olemme jälleen lähtöpaikassamme eli Kathmandun helikopterikentällä.
Nämä kaksi päivää ovat olleet mahtavia.
Olen kiitollinen teille, jotka olette osa tätä.
Laskeudumme ja nukumme yön yli. Huomenna jatkamme Intiaan.
Kiitos vielä kaikille.
Olet minulle ja meille rakas. Teemme tätä yhdessä.
Jeesus käski meidän rakastaa muita, niin kuin Hän rakastaa meitä.
Mietin silloin usein ihmiskaupan uhreja.
Kuvittele, että sinut pakotetaan myymään itseäsi joka päivä.
Mitä nämä lapset ajattelevat? Voitko tuntea heidän tuskansa?
Ajattelen usein Korneliusta Raamatussa.
Hän sai kerran vieraakseen Pietarin. Kerron, miksi.
Jumalan valtakunta rakentuu periaatteille.
Kun sinä ja minä elämme periaatteet todeksi, -
elämme harmoniassa myös sen kanssa, miten Jumala loi universumin.
Koko luomakunta pysyy voimassa Jumalan asettamien luonnonlakien -
sekä hengellisten lakien ja periaatteiden ohjaamana.
Siksi Pietari eräänä päivänä koputti Korneliuksen ovelle.
Kornelius oli elänyt todeksi Jumalan valtakunnan periaatteita.
Ja eräänä päivänä elämä kantoi hedelmää.
Hän oli uskonut, rukoillut ja antanut. Nyt oli sadonkorjuun aika.
Jumala siunasi Korneliuksen elämässä kaikkea, -
kun Pietari kolkutti hänen ovelleen.
Jeesus sanoo, että kun autamme katulapsia, -
kärsiviä, spitaalisia ja tavoittamattomia, autamme Häntä.
Hän antaa meille periaatteen, jota seurata: -
kun näemme Jeesuksen niissä, joilla on suuria tarpeita -
tulemme harmoniaan luomakunnan kanssa.
Se vaikuttaa koko elämäämme tavalla, jota ei pysty selittämään.
Se saattaa meidät tasapainoon niiden lakien ja periaatteiden kanssa, -
jotka Jumala puhalsi esiin luomisessa.
Näiden periaatteiden todeksi eläminen on parasta, mitä voit tehdä, -
sillä silloin siunaukset tulevat sinulle yliluonnollisella tavalla.
Niin kävi Korneliukselle. Hän eli todeksi Valtakunnan periaatteita, -
ja Jumala koputti hänen ovelleen.
Miksi? Koska se oli sadonkorjuu, seuraus siitä, että hän oli rukoillut, -
antanut ja elänyt todeksi Jumalan valtakunnan periaatteita.
Lähde mukaan siihen, mitä Jeesus tekee maailmassa tänään.
Kaiken, mitä Tommy tekee, hän tekee yhteistyössä monien kanssa.
Hän uskoo, että Jumalan valtakunnan työ on työtä yhdessä.
Hän on nähnyt siunaukset, jotka tulevat kaikille, -
kun Kristus-ruumis toimii yhdessä.
Seurauksena ovat moninkertaistava vaikutus ja yliluonnollinen suosio, -
kun yhdessä työskentelemme evankeliumin hyväksi.
Yhteydestämme saat voimaa.
Siksi Tommy kutsuu sinua -
lähtemään mukaan työhön, jota Jeesus tekee kanssamme.
Jumalan valtakunta tarvitsee sinua.
Käy kotisivuillamme ja lähde mukaan Jumalan työhön TLM-järjestön kautta.
Suomennos: Marianne Tenetz